
Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!
Martfű Város Önkormányzata Képviselő-testülete 108/2015. (V. 21.) határozatával döntött a „Fogadj örökbe egy közterületet” program elindításáról azzal, hogy a megvalósítására vonatkozó szabályokat 2015. június 30-ig a Képviselő testület elé kell terjeszteni.
A felhívás, a jelentkezési lap, az együttműködési megállapodás előterjesztésem mellékletét képezi.
A program keretében az alábbi területeken lehetséges együttműködés:
· közterület zöldterületeinek gondozási feladataiban való részvétel
· növényültetés az önkormányzat parkosítási tervei alapján
· játszóterek zöldfelületeinek gondozása, őrzése
· padok egyéb köztéri bútorok festése
Nem fogadható örökbe:
· Martfű Város Önkormányzata Képviselő-testületének a település környezetvédelmének szabályiról szóló 20/2008. (XI. 28.) rendeletének, az ingatlan tulajdonosának kötelességeire vonatkozó szabályozás alá eső terület 
A program végrehajtásáért felelős:
· Martfű Város Önkormányzata Pénzügyi Ügyrendi és Városfejlesztési Bizottságának Városfejlesztési, Környezetvédelmi és Turisztikai Albizottsága 
A program végrehajtásában közreműködik:
· Martfű Város Önkormányzatának városüzemeltetési csoportja
· Polgármesteri Hivatal városfejlesztési és üzemeltetési iroda
A program indításának időpontja: 2015. július 15.
Kérem a Tisztelt Képviselő-testületet az előterjesztés megtárgyalására és az alábbi határozati javaslat elfogadására.

Határozati javaslat:
Martfű Város Önkormányzata Képviselő-testületének
……. /2015.(…….) határozata

a „Fogadj örökbe egy közterületet” programról

[bookmark: _GoBack]Martfű Város Önkormányzata Képviselő-testülete  2015. július 15. napjától „Fogadj örökbe egy közterületet” programot indít, melynek érdekében a határozat mellékletét képező felhívást teszi közzé a város honlapján.
A felhívásra jelentkezőkkel Martfű Város Önkormányzata a határozat mellékletét képező együttműködési megállapodást köti meg.
A Képviselő-testület felhatalmazza a polgármestert, hogy az együttműködési megállapodásokat az Önkormányzat nevében aláírja.
A Képviselő- testület a program lebonyolításának szervezési feladataival a Városfejlesztési, Környezetvédelmi és Turisztikai Albizottságát bízza meg.
A program lebonyolításáról a Képviselő-testületet évente tájékoztatni kell. 
Az örökbefogadó kilétét és az örökbefogadás idejét megörökítő tábla készíttetésének költségeire 2015-ben a Képviselő- testület az önkormányzat Környezetvédelmi Alapja terhére 50.000,- Ft-ot biztosít.
A táblák készíttetésének költségeit a további években a költségvetés készítésének időszakában tervezni kell.
Határidő: 2016. június 30.
Felelős: Városfejlesztési, Környezetvédelmi és Turisztikai Albizottság vezetője
Erről értesülnek:
1. JNSZ Megyei Kormányhivatal
2. Valamennyi képviselő helyben
3. Martfű város lakossága
4. Martfű Város Önkormányzata Pénzügyi Ügyrendi és Városfejlesztési Bizottságának Városfejlesztési, Környezetvédelmi és Turisztikai Albizottsága
5. Martfű Város Önkormányzatának városüzemeltetési csoportja
6. Városfejlesztési és üzemeltetési iroda helyben
7. Pénzügyi és Adóügyi iroda helyben
8. Irattár

Martfű, 2015. június 23.

                                                                                                        Dr. Papp Antal
                                                                                                          polgármester

Látta: Szász Éva jegyző

